**ZAVOD ZA ŠPORT IN REKREACIJO DOMŽALE, KOPALIŠKA CESTA 4, 1230 DOMŽALE**

OBJAVLJA

**RAZPIS**

1. **POLMARATONA 21 km – »DOMŽALE TEČEJO« 2013 TER**

**PRVENSTVA SLOVENIJE V POLMARATONU ZA VETERANE**

**I.**

**Splošni podatki** :

* Start in cilj polmaratona : Športni park Domžale (stadion),
* Trasa polmaratona (priloga) je delno spremenjena glede na lanskoletno traso,
* Datum prireditve : **Nedelja 22. septembra ob 09.30 uri**,
* Organizator-Prireditelj : Zavod za šport in rekreacijo Domžale,
* Merjenje časov : TIMING Društvo za izvedbo športnih dogodkov, Ljubljana,
* Sodniška služba : Zbor atletskih sodnikov,
* Zagotovljeno bo ustrezno število okrepčevalnic,
* Dodatne informacije : jzupancic@siol.net

II.

**Razpisana tekmovanja** :

* Polmaraton 21 km,
* Tek na 11 km.

III.

**Prijave :**

Za udeležbo na polmaratonu 21 km in teku na 11km, veljajo samo predhodne prijave, ki se sprejemajo do 19. septembra 2013, do 24.00 ure, na spletni strani Timinga www.timingljubljana.si

Izjemoma bo organizator sprejemal prijave še na dan prireditve, 22.09.2013, do 8.30 ure, vendar pa se v tem primeru prijavnina poveča za 5,00 EUR. Prijave se bodo sprejemale, na označenem prijavnem mestu organizatorja v, ali pred Domom športnih organizacij, Kopališka cesta 4, 1230 Domžale.

Zagotovljeni bosta tudi dve garderobi za preoblačenje.

IV.

**Prijavnina** :

V ceno prijavnine je vključen tudi čip za merjenje, za enkratno uporabo v znesku 3,00 EUR. V primeru, da ima nastopajoči lasten čip, tega nadomestila ne plača.

Prijavnina se nakaže z UPN nalogom na TRR Zavoda : 01223-6000000010 (UJP Ljubljana-Banka Slovenije – BIC : BSLJSI2X; Koda namena : COST; Sklic-referenca :00 22092013).

**Zneski prijavnine :**

* Polmaraton :
	+ 18,00 EUR, brez čipa,
	+ 15,00 EUR, z lastnim čipom,
* Tek 11 km :
	+ 18,00 EUR, brez čipa,
	+ 15,00 EUR, z lastnim čipom,

Prijava je veljavna skupaj s plačilom prijavnine.

V.

**Nagrade in priznanja :**

Vsak nastopajoči prejme majico, spominsko medaljo, topli obrok, po zaključku polmaratona in okrepčila na progi.

Priznanja za veterane podeli AZS, priznanja za ostale rekreativne udeležence pa organizator prireditve. Absolutno najboljši trije v moški, ženski in kategoriji mlajših do 18 let, prejmejo pokal, ali spominsko priznanje, tako za polmaraton, kot tudi tek na 11 km.

O morebitnih denarnih nagradah bo organizator odločil najmanj 5 dni pred začetkom prireditve. Izhodišče za določitev denarne nagrade bo število udeležencev ter faktor povečanja glede na začetni znesek (višina prijavnine) ter razvrstitev od 1. do 3.mesta. Za denarne nagrade bo organizator namenil do največ 15 % od celotnega zneska vplačanih prijavnin. Povečanje teh sredstev je pogojeno s podpisom pogodb o sponzoriranju prireditve in donacij.

Vse podrobnosti v zvezi z nagradami in priznanji za rekreativne udeležence, bodo tekoče objavljene, na spletni strani Zavoda za šport in rekreacijo Domžale, [www.zavod-sport-domzale.si](http://www.zavod-sport-domzale.si).

VI.

Prijava posameznega udeleženca, vsebuje podatke, ki so potrebni za uradno ugotavljanje rezultatov ter razglasitev zmagovalcev uradnega državnega prvenstva za veterane.

VII.

**Pravila nastopanja :**

Tekmuje se po pravilih IAAF in AZS.

Vsak nastopajoči nastopa na lastno odgovornost. Zagotovljena bo dežurna zdravniška služba. Organizator prav tako ne prevzema odgovornosti za morebitno nastalo škodo, odtujitev osebnih predmetov, ali osebne garderobe.

VIII.

Razpis prvenstva Slovenije v polmaratonu za veterane je dodatna priloga k temu razpisu.

**Organizator** :

Zavod za šport in rekreacijo Domžale

direktor

mag. Janez Zupančič univ.dipl.oec.